32003D0779
L 285/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 октомври 2003 година
за определяне на ветеринарно-санитарните изисквания и ветеринарното сертифициране за внос на животински черва от трети страни
(нотифицирано под номер С(2003) 3988)
(текст от значение за ЕИП)
(2003/779/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение A към Директива 89/662/ЕИО, и по отношение на патогените, на Директива 90/425/ЕИО (1), последно изменена с Решение 1999/724/EО на Комисията (2), последно изменена с Решение 2003/721/ЕО на Комисията, и по-специално член 10, параграф 2, букви а) и в) от нея,
като има предвид, че
(1)
Решение 94/187/ЕО на Комисията от 18 март 1994 г. за определяне на ветеринарномедицинските изисквания и ветеринарното сертифициране за внос на животински черва от трети страни (3) е основно изменяно няколко пъти (4). В интерес на яснотата и рационалността посоченото решение следва да бъде кодифицирано.
(2)
Глава 2 от приложение I към Директива 92/118/ЕИО позволява внос от трети страни на животински черва, които са преминали през определена обработка.
(3)
Ветеринарно-санитарните изисквания и ветеринарноот сертифициране трябва да бъдат установени, с оглед да се гарантира извършване на определената обработка.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса от всяка трета страна на животински черва, придружени от здравен сертификат, както е установено в приложение I, който се състои от един лист и е попълнен най-малко на един официален език на държавата-членка, извършваща контрол върху вноса.
Член 2
Решение 94/187/ЕО се отменя.
Позовавания на отмененото решение се считат за позовавания на настоящото решение и се тълкуват в съответствие с таблицата на съответствието в приложение III.
Член 3
Адресати на настоящото решение са държавите-членки.
Съставено в Брюксел на 31 октомври 2003 година.